
Návrh uznesenia č. 1
Správa o stave územnoplánovacej dokumentácie Územného plánu Mesta Trnava

Mestské zastupiteľstvo mesta Trnava po prerokovaní:

Alt. A

1. Berie na vedomie

Správu o stave územnoplánovacej dokumentácie Územného plánu Mesta Trnava

2. Povoľuje 

zabezpečiť obstaranie novej územnoplánovacej dokumentácie
Termín: 31.12.2028

3. Ukladá 
Mestskému úradu v Trnave

a)  zabezpečiť obstaranie novej územnoplánovacej dokumentácie
Termín: 31.12.2028

b) zabezpečiť prerokovanie novej územnoplánovacej dokumentácie 

Termín: po spracovaní zmeny ÚPN

c)  po prerokovaní novej územnoplánovacej dokumentácie predložiť na schválenie mestskému zastupiteľstvu 
Termín: 31.12.2028

Alt. B

1. Nepovoľuje 
spracovanie novej územnoplánovacej dokumentácie

2. Ukladá 
Mestskému úradu v Trnave

upovedomiť žiadateľa o nepovolení  novej územnoplánovacej dokumentácie Termín: 31.12.2028

Správa o stave územnoplánovacej dokumentácie 

Územného plánu Mesta Trnava

Základné údaje:

1. Názov územnoplánovacej dokumentácie

Územný plán mesta Trnava

Územný plán mesta Trnava - aktualizácia, schválený Uznesením č. 378/2000 zo dňa 12.12.2000.  Platný od 15. 1. 2001 do 15. 1. 2005 v znení zmien, úprav a doplnkov.

Územný plán mesta Trnava - aktualizácia, schválený Uznesením č. 462/2004 zo dňa 14.12.2005.  Platný od 16. 1. 2005 do 31. 12. 2009 v znení zmien, úprav a doplnkov.

Územný plán mesta Trnava - aktualizácia, schválený Uznesením č. 705/2009 zo dňa 15.12.2010.  Platný od 1. 1. 2010 v znení zmien, úprav a doplnkov.

Územný plán mesta Trnava - aktualizácia, schválený Uznesením č. 406/2009 zo dňa 28.06.2015. Záväzná časť bola vyhlásená VZN č. 466, ktoré nadobudlo účinnosť 15.7.2016
2016

Územný plán mesta Trnava, Zmeny a doplnky 1/2016, schválené Uznesením č. 446/2016 zo dňa 23.9.2016, záväzná časť vyhlásená VZN č. 469/2016

Územný plán mesta Trnava, Zmeny a doplnky 2/2016, schválené Uznesením č. 590/2017 zo dňa 14.4.2017, záväzná časť vyhlásená VZN č. 478/2017

Územný plán mesta Trnava, Zmeny a doplnky 1/2017, schválené Uznesením č. 651/2017 zo dňa 27.6.2017, záväzná časť vyhlásená VZN č. 484/2017

Územný plán mesta Trnava, Zmeny a doplnky 2/2017, schválené Uznesením č. 700/2017 zo dňa 12.9.2017, záväzná časť vyhlásená VZN č. 489/2017

Územný plán mesta Trnava, Zmeny a doplnky 3/2017, neschválené dňa 13.2.2018,

Územný plán mesta Trnava, Zmeny a doplnky 4/2017, schválené Uznesením č. 856/2018 zo dňa 24.4.2018, záväzná časť vyhlásená VZN č. 496/2018

Územný plán mesta Trnava, Zmeny a doplnky 1/2018, schválené Uznesením č. 80/2019 zo dňa 30.4.2019, záväzná časť vyhlásená VZN č. 512/2019

Územný plán mesta Trnava, Zmeny a doplnky 2/2019, schválené Uznesením č. 81/2019 zo dňa 30.4.2019, záväzná časť vyhlásená VZN č. 513/2019

Územný plán mesta Trnava, Zmeny a doplnky 3/2019, schválené Uznesením č. 178/2019 zo dňa 17.9.2019, záväzná časť vyhlásená VZN č. 522/2019

Územný plán mesta Trnava, Zmeny a doplnky 4/2019, schválené Uznesením č. 277/2019 zo dňa 3.12.2019, záväzná časť vyhlásená VZN č. 533/2019

Územný plán mesta Trnava, Zmeny a doplnky 5/2019, schválené Uznesením č. 419/2020 zo dňa 30.6.2020, záväzná časť vyhlásená VZN č. 549/2020

Územný plán mesta Trnava, Zmeny a doplnky 6/2020, schválené Uznesením č. 500/2020 zo dňa 3.11.2020, záväzná časť vyhlásená VZN č. 553/2020

Územný plán mesta Trnava, Zmeny a doplnky 7/2020, schválené Uznesením č. 534/2020 zo dňa 8.12.2020, záväzná časť vyhlásená VZN č. 559/2020

Územný plán mesta Trnava, Zmeny a doplnky 8/2021, schválené Uznesením č. 616/2021 zo dňa 24.4.2021, záväzná časť vyhlásená VZN č. 567/2021

Územný plán mesta Trnava, Zmeny a doplnky 9/2021, schválené Uznesením č. 677/2021 zo dňa 29.6.2021, záväzná časť vyhlásená VZN č. 569/2021

Územný plán mesta Trnava, Zmeny a doplnky 10/2021, schválené Uznesením č. 723/2021 zo dňa 21.9.2021, záväzná časť vyhlásená VZN č. 570/2021

Územný plán mesta Trnava, Zmeny a doplnky 11/2021, schválené Uznesením č. 796/2021 zo dňa 7.12.2021, záväzná časť vyhlásená VZN č. 576/2021

Územný plán mesta Trnava, Zmeny a doplnky 12/2022, schválené Uznesením č. 63/2021 zo dňa 20.12.2022, záväzná časť vyhlásená VZN č. 598/2022

Územný plán mesta Trnava, Zmeny a doplnky 13/2023, schválené Uznesením č. 120/2021 zo dňa 25.4.2023, záväzná časť vyhlásená VZN č. 605/2023

Územný plán mesta Trnava, Zmeny a doplnky 14/2024, schválené Uznesením č. 626/2025 zo dňa 11.2.2025, záväzná časť vyhlásená VZN č. 649/2025

2. Obec: Trnava 
3. Samosprávny kraj: Trnavský samosprávny kraj
4. Obstarávateľ: Mesto Trnava
5. Spracovateľ správy o stave územnoplánovacej dokumentácie :

Ing. arch. Simona Krčmáreková, č. preukazu odbor. spôsobilosti 483

6. Osoba odborne spôsobilá na obstarávanie 

Územný plán mesta Trnava

Ing. arch.  Eva Hulmanová
Územný plán mesta Trnava, Zmeny a doplnky 

Ing. arch. Eva Hulmanová 

7. Spracovateľ územnoplánovacej dokumentácie: 

Územný plán mesta Trnava

EKOPOLIS – Ing. Arch. Peter Zibrín, PhD. 

Územný plán mesta Trnava, Zmeny a doplnky 

EKOPOLIS – Ing. Arch. Peter Zibrín, PhD. 

8. Dátum spracovania správy o stave územnoplánovacej dokumentácie

24.03.2025

Obsah:

1. Dôvody spracovania správy o stave územnoplánovacej dokumentácie:

Spracovanie správy o stave územnoplánovacej dokumentácie je pre potreby orgánu územného plánovania podľa § 32 ods. 8 zákona č. 200/2022 Z. z. o územnom plánovaní v znení neskorších predpisov.

2. Posúdenie stavu aktuálnosti územnoplánovacej dokumentácie: 
Územný plán mesta Trnava - posledná aktualizácia, schválený uznesením Mestského zastupiteľstva Mesta Trnava č. 406/2016 dňa 28.06.2016, záväzná časť vyhlásená VZN č. 466/2016, ktorým sa vyhlasuje záväzná časť Územného plánu mesta Trnava. Územnoplánovacia dokumentácia spĺňa požiadavky strategického dokumentu, ktorý je v súlade so zákonom usmerňuje využívanie územia a výstavbu. Pre potreby mesta je v súčasnej dobe aktuálny a vhodný na riadenie územného rozvoja. Územný plán mesta špecifikuje ucelenú dlhodobú stratégiu rozvoja mesta Trnava do návrhového obdobia 2030 a na úrovni riadenia rozvoja územia má kvalitné regulačné nástroje.
3. Posúdenie aktuálnosti územnoplánovacej dokumentácie v znení zmien a doplnkov: 

Mesto Trnava, ako príslušný orgán územného plánovania obstaral niekoľko zmien a doplnkov Územného plánu mesta Trnava: 

- Územný plán mesta Trnava, Zmeny a doplnky 1/2016, 2/20216, 1/2017, 2/2017, 3/2017, 4/2017, 1/2018, 2/2018, 3/2019, 4/2019, 5/2019, 6/2020, 7/2020, 8/2021, 9/2021, 10/2021, 11/2021, 12/2022, 13/2023, 14/2024, schválené uzneseniami MZ č. 469/2016, 478/2017, 484/2017, 489/2017, 496/2018, 512/2019, 513/2019, 522/2019, 533/2019, 549/2020, 553/2020, 559/2020, 567/2021, 569/2021, 570/2021, 576/2021, 598/2022, 605/2023, 649/2025, záväzná časť vyhlásená VZN, vyvesená na webovom sídle mesta Trnava. 
Zmeny a doplnky boli riešené ako dielčie zmeny na základe požiadaviek občanov a mesta Trnava. Tieto zmeny územnoplánovacej dokumentácie sú aktuálne a spolu so základným nástrojom územného rozvoja a starostlivosti o životné prostredie sú nástrojom pre riadenie, usmerňovanie a regulovanie všetkých činností na území mesta. Na základe požiadaviek občanov a mesta Trnava boli prijaté Uznesenia MZ č. č. 678/2021, 23/2022, 853/2022, 172/2023, 173/2023 221/2023, 374/2024, 380/2024, 458/2024 460/2024, 501/2024, 502/2024, 567/2024, 568/2024, 569/2024, 570/2024, 571/2024, 573/2024, 574/2024, 575/2024, 592/2024, 593/2024, 633/2025, ktorými sa schválili povolenia na spracovanie  Zmien a doplnkov č. 15 a 16 Územného plánu mesta Trnava.
4. Preskúmanie súladu územnoplánovacej dokumentácie s nadradenou územnoplánovacou dokumentáciou: 

Koncepcia územného rozvoja Slovenska 2001 (KURS 2001) - v znení KURS 2011 - zmeny a doplnky č. 1 KURS 2001. 

Táto územnoplánovacia dokumentácia predstavuje základné koncepčné princípy priestorového rozvoja štátu definované v koncepcii sídelného systému na podklade krajinnej štruktúry s krajinnoekologickým potenciálom pre využívanie a socioekonomickej infraštruktúry ako hospodárskych a sociálnych aktivít človeka v území. Podľa KURS 2001 je mesto Trnava s počtom 50 tis. až 70 tis. obyvateľov, ktoré je aj súčasným krajským mestom, a tiež patrí aj medzi najväčšie súčasné okresné mestá, možno ho  charakterizovať aj ako centrum celoštátneho významu.

Územný plán regiónu Trnavského samosprávneho kraja Územný plán regiónu Trnavského samosprávneho kraja, schválený Zastupiteľstvom Trnavského samosprávneho kraja uznesením č.149/2014/08 zo dňa 17.12.2014 a Všeobecne záväzné nariadenie Trnavského samosprávneho kraja č. 33/2014 zo dňa 17.12.2014, ktorým sa vyhlasuje záväzná časť Územného plánu regiónu Trnavského samosprávneho kraja. Táto územnoplánovacia dokumentácia predstavuje základné zásady usporiadania územia Trnavského kraja a limity jeho využívania určené v záväzných regulatívoch funkčného a priestorového usporiadania územia. Záväzná časť je rozčlenená na regulatívy funkčného a priestorového usporiadania územia a na verejnoprospešné stavby. Trnavský kraj je súčasťou najväčšej a najintenzívnejšie osídlenej aglomerácie na Slovensku – bratislavsko trnavského ťažiska osídlenia. V Trnavskom kraji je mesto Trnava podľa ÚPN VÚC Trnavského kraja zaradené medzi centrá lokálneho významu. V súčasnosti mesto Trnava plní hlavne obytnú funkciu, podstatnú úlohu zohráva aj funkcia priemyselnej výroby a podnikateľských aktivít. 

Veľká časť obyvateľstva odchádza za prácou do mesta z okolitých obcí: Špačince, Zeleneč, Bučany, Biely Kostol, Bohdanovce, Suchá nad Parnou, Križovany nad Dudváhom, Dolná a Horná Krupá a ďal., ale aj Nitra a Bratislava. Územný plán mesta Trnava v znení jeho zmien a doplnkov 1/2016, 2/20216, 1/2017, 2/2017, 3/2017, 4/2017, 1/2018, 2/2018, 3/2019, 4/2019, 5/2019, 6/2020, 7/2020, 8/2021, 9/2021, 10/2021, 11/2021, 12/2022, 13/2023, 14/2024 je v súlade s nadradenou územnoplánovacou dokumentáciu Koncepciou územného rozvoja Slovenska 2001 (KURS 2001) - v znení KURS 2011 -zmeny a doplnky č. 1 KURS 2001 a Územným plánom regiónu Trnavského samosprávneho kraja.

5. Vyhodnotenie súladu so všeobecne záväznými právnymi predpismi a územnoplánovacími podkladmi vo vzťahu k územnoplánovacej činnosti: 

Územný plán mesta Trnava a jeho zmeny a doplnky č. 1/2016, 2/20216, 1/2017, 2/2017, 3/2017, 4/2017, 1/2018, 2/2018, 3/2019, 4/2019, 5/2019, 6/2020, 7/2020, 8/2021, 9/2021, 10/2021, 11/2021, 12/2022, 13/2023, 14/2024, bol vypracovaný a obstaraný v rokoch 2016-2024 postupom podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a v súlade s vyhl. č.55/2001 Z.z. o územnoplánovacích podkladoch a územnoplánovacej dokumentácii. 

Dňa 27.04.2022 bol prijatý zákon č. 200/2022 Z.z. o územnom plánovaní, ktorý nadobudol účinnosť dňom 01.04.2024. Úrad pre územné plánovanie výstavbu SR vydal vyhlášky č. 392/2023 2.2. o obsahu a spôsobe spracovania územnoplánovacej dokumentácie a o územnoplánovacích podkladoch a všeobecných požiadavkách na priestorové usporiadanie územia a funkčné využívanie územia, č.54/2024 Z.z., ktorou sa ustanovujú vzory formulárov používané informačným systémom územného plánovania a výstavby, č.69/2024 Z.z. o územnotechnických požiadavkách na výstavbu a č.153/2024 Z.z, o štandardoch a metodike spracovania územnoplánovacej dokumentácie a územnoplánovacích podkladoch. V súlade s ustanovením § 40 ods. 3 zákona č. 200/2022 Z. z. o územnom plánovaní územnoplánovaciu dokumentáciu je orgán územného plánovania povinný nahradiť územnoplánovacou dokumentáciou podľa tohto zákona do 31. marca 2032, inak stráca platnosť dňom 1. apríla 2032. Súčasne platná územnoplánovacia dokumentácia je platná do 01.04.2032. Územný plán mesta Trnava je v súlade so všeobecne záväznými právnymi predpismi a územnoplánovacími podkladmi vo vzťahu k územnoplánovacej činnosti.

6. Vyhodnotenie súladu územnoplánovacej dokumentácie s aktuálnymi podmienkami rozvoja územia regiónu vo väzbe na susedné regióny: 

Riešené katastrálne územie mesta Trnava leží v centrálnej časti Podunajskej nížiny, na juhozápadnom okraji Nitrianskej pahorkatiny. Nachádza sa na juhozápadnom Slovensku, v severnej časti okresu Galanta, v Trnavskom kraji. Najbližšie centrá osídlenia sa od mesta Trnava nachádzajú vo vzdialenosti: hlavné mesto Bratislava cca 53 km, Nitra cca 47,5 km, okresné mestá Galanta cca 27 km, Hlohovec cca 23 km, Pezinok cca 32 km a mesto Šaľa cca 39 km, mesto Sereď cca 22 km. V sídelnej štruktúre patrí mesto Trnava svojou rozlohou a počtom obyvateľov medzi sedem najväčších miest v krajine.

Územný plán mesta Trnava je v súlade s aktuálnymi podmienkami rozvoja územia regiónu vo väzbe na susedné regióny. 

7. Vyhodnotenie súladu územnoplánovacej dokumentácie a stavu krajinnej štruktúry a štruktúry osídlenia regiónu a tendencií vývoja: 

Katastrálne územie mesta Trnava je po morfologickej stránke monotónny, plochý a málo členitým reliéfom poľnohospodárskej krajiny a zastavaného územia, s nepatrnými výškovými rozdielmi. Nadmorská výška intravilánu mesta Trnava leží takmer na rovine v nadmorských výškach 140 – 145 m (niva Trnávky). Vzhľadom k malej sklonitosti a vertikálnej členitosti reliéfu je vertikálna diferenciácia územia minimálna - nadmorské výšky územia sa pohybujú v rozpätí 134 -188 m. 

Podľa regionálneho geomorfologického členenia územia SR patrí územie mesta Trnava do Podunajskej nížiny, geomorfologického celku Podunajská pahorkatina, podcelku Trnavská pahorkatina, časti Trnavská tabuľa.

Mesto Trnava leží na rieke Trnávka, v centre Trnavskej pahorkatiny. Centrum mesta je v nadmorskej výške 146 m n. m. 

V celoslovenskom kontexte je možné oblasť Trnavy priradiť k nížinným územiam s malou heterogenitou prírodných prvkov krajiny a veľmi veľkým potenciálom z hľadiska využitia človekom, čo bolo predpokladom intenzívneho osídlenia a urbanizácie územia v minulosti aj v súčasnosti. Aktuálny stav životného prostredia mesta je odrazom týchto skutočností. Intenzívna urbanizácia územia, priemyselná a poľnohospodárska výroba najmä v období socializmu priniesli negatívne dôsledky v podobe znečistenia a ohrozenia takmer všetkých zložiek prostredia - substrátu, reliéfu a pôd, ovzdušia, vody, genofondu a v konečnom dôsledku aj obyvateľov mesta.

Abiotické prostredie v regióne Trnavy je charakterizované dominanciou rovinnej až mierne zvlnenej krajiny na sprašovom substráte s pôdami černozemného typu v teplej suchej klimatickej oblasti. Dôsledkom je malá pestrosť abiotických typov krajiny (abiokomplexov) a prakticky monofunkčné využitie územia na intenzívnu poľnohospodársku veľkovýrobu. 

Biotické prostredie extravilánu mesta je úplne pretvorené v porovnaní s prirodzeným stavom, ktorý predstavujú lesné porasty s prevahou teplomilných dubových lesov s významným zastúpením nížinných lužných lesov a čiastočne dubohrabových lesov. V sú
asnosti je územie úplne odlesnené a v dôsledku poľnohospodárskeho využitia je charakteristické ve
mi nízkou biodiverzitou s nedostatočným zastúpením pozitívnych prvkov krajinnej štruktúry a prvkov ÚSES. Výnimkou je oblasť Kamenného mlyna a Trnavských rybníkov (klasifikovaná ako regionálne biocentrum). Významnejšie biokoridory vedúce územím (vodné toky Parná, Trnávka a Krupiansky potok) majú nepriaznivú štruktúru a vyžadujú realizáciu renaturačných opatrení.

V intraviláne mesta sú významnejšími prvkami z hľadiska environmentálnej funkcie sídelnej vegetácie najmä parkové plochy, plochy sídliskovej vegetácie a vybrané prvky sídelnej zelene v centre mesta (námestia, zeleň pred významnými budovami, ulice). Všeobecne je možné konštatovať nedostatočnú kvalitu sídelnej vegetácie a aktuálnu potrebu realizácie opatrení na zlepšenie jej vlastností.

Pôdny kryt oblasti Trnavy je z regionálneho pohľadu relatívne homogénny, priestorová diferenciácia pôd je prejavom pôsobenia predovšetkým azonálnych činiteľov - geologického substrátu a mikroreliéfu, vplyvom ktorých sa vyvinuli genetické pôdne typy v dnešnej podobe. Bezprostredný pôdotvorný substrát tvoria najmä würmské až holocénne sedimenty (spraše a fluviálne sedimenty), ktoré predurčili základné pôdne typy územia – terestrické černozeme (okrajovo hnedozeme) a semihydromorfné čiernice (okrajovo fluvizeme). V procesoch svojej činnosti, najmä hospodárskej, človek podstatne menil a mení vlastnosti pôdneho krytu i mimo zastavaných území - intenzívne sú činnosťou človeka pozmenené najmä poľnohospodárske pôdy. Vo väčšine poľnohospodársky využívaných územiach prebieha proces postupnej degradácie pôd - najvážnejšími negatívnymi procesmi sú v nížinných oblastiach Slovenska najmä zhutňovanie pôdy, veterná a vodná erózia, kontaminácia pôd škodlivými látkami, acidifikácia (okysľovanie) pôd vplyvom aplikácie vysokých dávok minerálnych hnojív. 

Katastrálne územie Trnavy a Modranky patrí do povodia dolného Váhu (číslo hydrologického poradia 4-21-16). Územím prechádzajú rozvodia medzi povodiami menších vodných tokov Krupiansky potok, Trnávka, Parná a Roňava. Dolinová sieť územia je tvorená málo rozvetvenými suchými úvalinami a bočnými úvalinovitými dolinami bez stálych vodných tokov s výnimkou vyššie spomínaných tokov Trnávky a Parnej. V k.ú. mesta Trnava a v bezprostrednom okolí sa vyskytujú umelé vodné plochy - Trnavské rybníky, ktoré sú napájané z toku Parnej. Časť koryta potoka v k.ú. mesta Trnava je relatívne prirodzená (v dĺžke cca 2,4 km), neupravená, od stavidla nad Trnavskými rybníkmi je koryto upravené a napriamené (dĺžka 5,7 km). Do povodia toku patrí západná časť katastra mesta. Krupiansky potok preteká katastrom mesta Trnava v dĺžke 1,6 km v oblasti Mníšskeho dvora. Jedná sa o upravený potok s napriameným korytom. Do jeho povodia patrí východná časť katastra mesta Trnava.

V záujmovom území sa nachádzajú nasledovné regionálne biocentrá ÚSES (RÚSES, 2002): 

· RBc Suchá - tvorené vodnou nádržou Suchá s dobre vyvinutými brehovými porastmi v okolí a lesným porastom Sušiansky les - dubina až dubohrabina s pestrým druhovým zložením stromového i krovinného poschodia. 

· RBc Trnavské rybníky - ide o komplex biotopov, zahŕňajúci rybníky, porasty trste a vysokých ostríc, lužný lesík, mladé drevinné porasty v sukcesnom vývoji smerom k lužnému lesu a topoľovú monokultúru. Súčasťou je Chránený areál Trnavské rybníky. 

· RBc Brestovianske háje - niekoľko lesných porastov v tesnom susedstve, tvoriace jeden komplex lesov, využívaných ako bažantnica. Ide o porasty tvrdého luhu, rastú tu aj mohutné exempláre predovšetkým jaseňov a dubov. 

Okrem regionálnych biocentier sa v území nachádzajú ďalšie cenné lokality, ktoré môžu tvoriť lokálne biocentrá: 

Bučanský háj - lesné porasty menšieho plošného rozsahu so zastúpením rôznovekých porastov, ako i porastov starých stromov. 

Farský mlyn - veľmi dobre zachovaný úsek vodného toku s prirodzeným charakterom koryta, dobre vyvinutými a širokými brehovými porastmi. 

Klčovanský luh - jelšový lužný les medzi vodným tokom Trnávka a železničnou traťou. Bylinné poschodie je slabšie vyvinuté, prevažujú v ňom však druhy, typické pre lužné lesy a brehové porasty vodných tokov. Pomerne hodnotný je aj porast poniže jelšového lesíka. V tejto časti lokality sme zistili porast invázneho druhu krídlatka japonská (Reynoutria japonica). 

Špačince – Krupský potok - potok s prevažne prirodzeným korytom, iba na časti je pravdepodobne stará úprava. 

Špačince – sad - opustený (10 - 12 rokov) jabloňový sad, stromy 25 - 30 rokov staré. 

Zeleneč – lesík v okolí vodného toku Parná. 

Hrnčiarovský háj - tvrdý luh s druhovo bohatým stromovým i krovinným poschodím. 

Miestne Biocentrum Dolina - lokalita Dolina predstavuje jedinú enklávu zelene v katastri obce Bohdanovce n/T. 

Biokoridory regionálneho významu v záujmovom území sú tvorené vodnými tokmi a ich brehovými porastmi, ktoré sú miestami narušené v dôsledku úpravy tokov, tlaku na zástavbu, prípadne na rozvoj poľnohospodárstva. Často sú tieto lokality znehodnocované aj v dôsledku skládkovania a ukladania odpadov, či už priamo do vodných tokov alebo ich okolia. Nepriaznivá štruktúra mnohých biokoridorov si vyžaduje realizáciu renaturačných opatrení. Záujmovým územím prechádzajú nasledovné regionálne biokoridory: RBk Trnávka, RBk Parná, RBk Blava, RBk Krupský potok a okrajovo i RBk Dudváh.

8. Vyhodnotenie súladu územnoplánovacej dokumentácie a vplyvu demografických, sociálnych, environmentálnych a ekonomických vývojových tendencií na územný rozvoj regiónu, obce: 

Stratégia rozvoja mesta Trnava, ktorá sa premieta do Územného plánu mesta Trnava, predpokladá rozvoj obytnej funkcie so základnou občianskou vybavenosťou, športovo-rekreačnej funkcie, podnikateľských zón zameraných na rozvoj nezávadnej výroby a skladového hospodárstva. Z hľadiska dlhodobých demografických trendov predpokladáme vyššiu migráciu smerom do mesta ako za ostatné roky, čo sa prejaví nárastom počtu obyvateľov. Mesto Trnava má výhodný polohový potenciál a predpoklady stať sa vyhľadávaným miestom pre bývanie obyvateľmi okolitých miest. ÚPN mesta Trnava vytvára rezervné plochy pre rozvoj bývania, ktoré budú reagovať na zvýšený záujem o bývanie v meste. Mesto Trnava  sa stane miestom, hlavne pre obyvateľov, ktorí preferujú bývanie v mestskom prostredí, s lokalizáciou atraktívnych komerčných a občianskej vybavenosti. Prevažný podiel nárokov na novú bytovú výstavbu bude zabezpečovať plošný rozvoj mesta na záberoch severovýchodným a východným smerom na priľahlých lokalitách k jestvujúcim lokalitám  bývania a smerom západným v nových lokalitách vzdialených od zastavaného územia mesta. 

Ťažiskom mesta je atraktívne historické jadro vymedzené hradbami, ktoré je prirodzeným polyfunkčným centrom mesta. Na jeho východnej a západnej strane naň nadväzujú obytné územia s prevažne hromadnou bytovou výstavbou. 

Územný plán mesta Trnava je v súlade demografickymi, sociálnymi, environmentálnymi a ekonomickými vývojovými tendenciami na územný rozvoj regiónu, mesta Limity využitia územia sú hranicami využiteľnosti územia predpísanými ako podmienky realizovateľnosti zámerov územného plánu. 

Limity územia 

· normatívne (legislatívne), vyplývajúce z platných zákonov a vyhlášok, 

· vyplývajúce z ochranných pásiem, hygienických ochranných pasiem, 

· ekologické limity vyplývajúce z podmienok ochrany prírody, krajiny, kvality vôd, ovzdušia, ekologickej stability a protipovodňovej ochrany územia. 

· vyplývajúce z existujúcej dopravnej a technickej vybavenosti územia technickej. Územný plán mesta Trnava v znení jeho zmien a doplnkov má v požadovanom rozsahu riešenú urbanistickú štruktúru, krajinnú štruktúru a taktiež zohľadnené limity územia.

9. Vyhodnotenie potreby zmeny textovej záväznej časti územnoplánovacej dokumentácie: 

Súčasne platný Územný plán mesta Trnava v znení jeho zmien a doplnkov, jeho textová záväzná časť je vyhotovená podľa zákona č. 50/1976 Zb. o územnom plánovaní a stavebnom poriadku a vyhl. č. 55/2001 Z. z. o územnoplánovacích podkladoch a územnoplánovacej dokumentácii. Textová záväzná časť územného plánu špecifikuje ucelenú dlhodobú stratégiu rozvoja obce a na úrovni riadenia rozvoja územia má kvalitné regulačné nástroje. 

10. Vyhodnotenie potreby zmeny grafickej záväznej časti územnoplánovacej dokumentácie: 

Záväznou grafickou časťou územnoplánovacej dokumentácie Územný plán mesta Trnava, je výkres C.02 Grafická časť – regulatívy územného rozvoja M 1: 10 000, C.02 Grafický časť – regulatívy územného rozvoja (Spartakovská – Sladovnícka) M 1: 1000. V rámci spracovanie jednotlivých zmien a doplnkov sú vyhotovené priesvitky v súlade s § 17 vyhl. č. 55/2001 Z. z. o územnoplánovacích podkladoch a územnoplánovacej dokumentácii. Nie sú osobitné potreby zmeny grafickej záväznej časti územnoplánovacej dokumentácie. 

11. Vyhodnotenie podnetov na zmenu územnoplánovacej dokumentácie a ich súladu so zadaním: 

Uzneseniami MZ č. 678/2021, 23/2022, 853/2022, 172/2023, 173/2023 221/2023, 374/2024, 380/2024, 458/2024 460/2024, 501/2024, 502/2024, 567/2024, 568/2024, 569/2024, 570/2024, 571/2024, 573/2024, 574/2024, 575/2024, 592/2024, 593/2024, 633/2025,  ktorým Mestské zastupiteľstvo mesto Trnava súhlasilo s povolením na spracovanie a k obstaraniu ÚPN mesta Trnava Zmeny a doplnky 15/2025 a 16/2026. Celkovo bolo prijatých 34 podnetov. Predložené podnety sú v súlade so Zadaním Územného plánu mesta Trnava z roku 2015, ktoré bolo schválené uznesením Mestského zastupiteľstva č. 406/2009 zo dňa 28.06.2009. 

Záver: 

1. Návrh a zdôvodnenie ďalšieho postupu a spôsobu aktualizácie územnoplánovacej dokumentácie: 

V súlade s platnou legislatívou na úseku územného plánovania je možné súčasne platný Územný plán mesta Trnava v znení jeho zmien a doplnkov 1/2016, 2/20216, 1/2017, 2/2017, 3/2017, 4/2017, 1/2018, 2/2018, 3/2019, 4/2019, 5/2019, 6/2020, 7/2020, 8/2021, 9/2021, 10/2021, 11/2021, 12/2022, 13/2023, 14/2024 aktualizovať formou zmien a doplnkov podľa § 40a ods. 6 zákona č. 200/2022 Z. z. o územnom plánovaní a to postupom podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov do doby schválenia nového územného plánu mesta, najneskôr však do 31.03.2028. Aktualizovať je možné zmenami a doplnkami územnoplánovacej dokumentácie súčasne platného Územného plánu mesta Trnava. 

2. Obstaranie novej územnoplánovacej dokumentácie: 

Podľa § 40 ods. 3 zákona č. 200/2022 Z.z. o územnom plánovaní územnoplánovaciu dokumentáciu je orgán územného plánovania povinný nahradiť územnoplánovacou dokumentáciou podľa tohto zákona do 31. marca 2032, inak stráca platnosť dňom 1. apríla 2032. Súčasne platná územnoplánovacia dokumentácia je platná do 01.04.2032. O obstaraní novej územnoplánovacej dokumentácie obce rozhodne orgán územného plánovania v budúcnosti osobitným uznesením obecného zastupiteľstva. 

3. Obstaranie zmien a doplnkov: 

V súlade s uzneseniami mestského zastupiteľstva mesta Trnava č. 678/2021, 23/2022, 853/2022, 172/2023, 173/2023 221/2023, 374/2024, 380/2024, 458/2024 460/2024, 501/2024, 502/2024, 567/2024, 568/2024, 569/2024, 570/2024, 571/2024, 573/2024, 574/2024, 575/2024, 592/2024, 593/2024, 633/2025, ktorými orgán územného plánovania súhlasil s predlženými žiadosťami o povolenie na spracovanie zmien a doplnkov ÚPN a k obstaraniu ÚPN mesta Trnava Zmeny a doplnky č. 15/2025 a 16/2026. K naplneniu prijatého uznesenia je potrebné postupovať podľa zákona č. 200/2022 Z.z. o územnom plánovaní.

Správou o stave územnoplánovacej dokumentácie Územného plánu Mesta Trnava sa zaoberala  Komisia, územného rozvoja, dopravy a životného prostredia MZ na svojom zasadnutí dňa 31.03.2025  a tá zobrala správu na vedomie a odporučila mestskému zastupiteľstvu zobrať na vedomie správu o stave územnoplánovacej dokumentácie Územného plánu Mesta Trnava . Hlasovanie členov komisie MZ: 10 za/ 0 proti/ 0 zdržal sa

